**Tiszagyulaháza Község Önkormányzata**

**Képviselő-testületének**

**7/2018. (VI. 29.) Önkormányzati Rendelete**

**a hulladékgazdálkodás helyi szabályairól szóló 11/2014. (V. 30.) Önkormányzati Rendelet módosításáról**

Tiszagyulaháza Községi Önkormányzat Képviselő-testülete a hulladékról szóló 2012. évi CLXXXV. törvény 35. § (1) bekezdés c) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

**1. §**

A hulladékgazdálkodás helyi szabályairól szóló 11/2014 (V. 30.) Önkormányzati Rendelet (a továbbiakban: Rendelet) 1. § (1a) bekezdésében az „alvállalkozó” szövegrész helyébe a „közszolgáltatói alvállalkozó” szöveg lép.

**2. §**

A Rendelet 11. § (2) bekezdés d) pontja helyébe a következő rendelkezés lép:

„d) április 1-jétől október 31-ig kéthetente egyszer, november 1-jétől március 31-ig havonta egyszer, a zöldhulladék gyűjtésére rendszeresített gyűjtőzsákban.”

**3.§**

(1) A Rendelet 12. § (1) bekezdése helyébe a következő rendelkezés lép:

„(1) A közszolgáltató a nagy darabos hulladék (lom) elszállításáról és ártalmatlanításáról ~~a~~ ingatlanonként évente két alkalommal, alkalmanként 1-1 m3 mennyiség mértékéig és a karácsonyfa elszállításáról a hulladékgazdálkodási közszolgáltatás keretében - külön díj felszámítása nélkül - gondoskodik. A nagydarabos hulladék elszállítási igényét az ingatlantulajdonos jelzi a közszolgáltatónak, aki az ingatlantulajdonossal előre egyeztetett időpontban a hulladék elszállításáról és ártalmatlanításáról gondoskodik.

(2) A Rendelet 12. § (2) bekezdése helyébe a következő rendelkezés lép:

„(2) Az üdülő övezetekben a közszolgáltatás minden év április 1-jétől október 31-ig hetente egy alkalommal, november 1-től március 31-ig kéthetente egy alkalommal biztosított.

**4.§**

(1) Ez a rendelet 2018. július 1-jén lép hatályba és az azt követő napon hatályát veszti.

(2) Hatályát veszti a Rendelet 12. § (4) bekezdése.

Tiszagyulaháza, 2018. június 26.

**Mikó Zoltán                                                              Dr. Kiss Imre**

                        polgármester                                                                       jegyző

A rendelet kihirdetése megtörtént.

Tiszagyulaháza, 2018. június 29.

Dr. Kiss Imre

jegyző